न्यूज 24 ब्यूरो, नई दिल्ली ( 12 सितंबर ): एप्पल ने क्यूपर्टिनो, कैलिफोर्निया के स्टीव जॉब्स थिएटर में आयोजित किए गए Gather Round इवेंट में अपनी फोर्थ जनरेशन एप्पल वॉच को पेश किया है। नई एप्पल वॉच सीरीज 4 के साथ पहली बार कंपनी ने वियरेबल लाइनअप के अंदर मेजर बदलाव किए गए हैं। कंपनी के मुताबिक एप्पल वॉच दुनिया की नंबर-1 स्मार्ट वॉच है। ऐपल की यह नई घड़ी ढेर सारे नए स्मार्ट फीचर्स के साथ लॉन्च की गई है। सीरीज में तीन नए 'हार्ट फीचर' - लो हार्ट रेट, हार्ट रिदम और ECG दिए गए हैं। ECG फीचर के जरिए आप कभी भी अपनी हार्ट हेल्थ को चेक कर सकते हैं। इलेक्ट्रोकॉर्डियोग्राम (ECG) फीचर वाला यह पहला प्रॉडक्ट है।